section_heading: Životopis
paragraph_text: Na Filozofskom fakultetu Družbe Isusove, koji je tada imao statut instituta, diplomirao je filozofiju i teologiju. Najprije je u Osijeku djelovao kao vjeroučitelj, no ubrzo upisuje studij povijesti na Papinskom sveučilištu Gregoriana. Na tom prestižnom sveučilištu magistrira 1980. godine, a potom 1988. i doktorira. Kao profesor povijesti predavao je najprije u Nadbiskupijskom sjemeništu u Zagrebu te na Fakultetu Družbe Isusove. U Povijesnom zavodu Družbe Isusove u Rimu bio je jedan od urednika enciklopedijskog djela Diccionario de Historia de la Compañia de Jésus, a bio je suosnivač te prvi pročelnik Hrvatskoga povijesnoga instituta u Beču. Od 1996. godine bio je zaposlenik na Institutu za povijest, gdje je vodio razne projekte iz područja historiografije novoga vijeka, a od 1997. do smrti bio je redoviti profesor na Fakultetu hrvatskih studija. Senat Sveučilišta u Zagrebu mu je 2019. godine dao titulu professora emeritusa.<ref>